Diari Oficial de la Generalitat Valenciana


Sumari del DOGV 9657, del 08-08-2023 (2023/8791)

DECRET 120/2023, de 4 d'agost, del Consell, pel qual s'autoritza la implantació d'ensenyaments universitaris oficials de grau, màster i doctorat a la Universitat de València-Estudi General, la Universitat Politècnica de València, la Universitat d'Alacant i la Universitat Miguel Hernández d'Elx.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9657

Data del DOGV
:   08-08-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/8791


Data del document
:   04-08-2023

Organisme emissor


Tipus de document
:   Decret

Descriptors 

:   * Conselleria d'Educació, Universitats i Ocupació
    * títol d'estudis

DECRET 120/2023, de 4 d'agost, del Consell, pel qual s'autoritza la implantació d'ensenyaments universitaris oficials de grau, màster i doctorat a la Universitat de València-Estudi General, la Universitat Politècnica de València, la Universitat d'Alacant i la Universitat Miguel Hernández d'Elx. [2023/8791]  
Les universitats públiques que s'esmenten en l'annex d'aquest decret han sol·licitat autorització per a implantar diversos ensenyaments universitaris oficials de grau, màster i doctorat en el curs 2023-2024.  
  
La Llei orgànica 2/2023, de 22 de març, del sistema universitari, en l'article 9, estructura els ensenyaments universitaris oficials en tres cicles (grau, màster universitari i doctorat), i en l'article 8 disposa que la iniciativa per a impartir un ensenyament requereix l'informe preceptiu i favorable sobre la necessitat i viabilitat acadèmica i social de la implantació del títol universitari oficial per la comunitat autònoma competent, l'informe favorable a l'efecte de la verificació de la qualitat de la memòria del pla d'estudis per l'agència de qualitat corresponent, la verificació pel Consell d'Universitats del pla d'estudis i l'autorització de la implantació d'aquest per la indicada comunitat autònoma.  
  
En idèntic sentit es pronuncien els articles 26 i 27 del Reial decret 822/2021, de 28 de setembre, pel qual s'estableix l'organització dels ensenyaments universitaris i del procediment d'assegurament de la seua qualitat.  
Així mateix, l'Ordre 86/2010, de 15 de novembre, de la Conselleria d'Educació, estableix el procediment per a la implantació d'ensenyaments universitaris oficials de grau, màster i doctorat en les universitats de la Comunitat Valenciana, i en l'article 16 determina que correspon al Consell, per decret, acordar la implantació dels ensenyaments conduents a l'obtenció d'aquests títols.  
Consta en l'expedient la justificació per les universitats del compliment dels requisits exigits per la citada normativa. El Consell Valencià d'Universitats i de Formació Superior ha sigut informat de la proposta d'autorització per a la implantació dels ensenyaments en la sessió de 28 de febrer de 2023.  
Per això, vist l'article 8.2 de la Llei orgànica 2/2023, de 22 de març, del sistema universitari, l'article 26 del Reial decret 822/2021, de 28 de setembre, pel qual s'estableix l'organització dels ensenyaments universitaris i del procediment d'assegurament de la seua qualitat, i l'article 37 de la Llei 4/2007, de 9 de febrer, de la Generalitat, de coordinació del Sistema Universitari Valencià, a proposta de la consellera d'Innovació, Universitats, Ciència i Societat Digital, de conformitat amb l'article 28.c de la Llei 5/1983, de 30 de desembre, de la Generalitat, del Consell, i amb la deliberació prèvia del Consell, en la reunió de 4 d'agost de 2023,  
  
DECRETE  
  
Primer  
S'autoritza la Universitat de València-Estudi General, la Universitat Politècnica de València, la Universitat d'Alacant i la Universitat Miguel Hernández d'Elx a implantar en el curs 2023-2024 els ensenyaments universitaris oficials de grau, màster i doctorat que consten en l'annex, per al nombre de places que s'indica en cada cas.  
  
Segon  
Aquestes autoritzacions es posaran en coneixement del Ministeri d'Universitats, a l'efecte que aquest eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que es disposa en l'article 27 del Reial decret 822/2021, de 28 de setembre.  
  
  
Tercer  
El seguiment dels plans d'estudis verificats pel Consell d'Universitats el realitzarà l'Agència Valenciana d'Avaluació i Prospectiva al cap de tres anys després de la implantació efectiva o renovació de l'acreditació.  
  
Quart  
En el termini màxim de sis anys per als graus, màsters i doctorats, de 240 crèdits, i de huit anys per als graus de 300 o 360 crèdits, a comptar des de la data d'inici d'impartició del títol o de renovació de l'acreditació anterior, els títols hauran d'haver renovat la seua acreditació en els termes establits en l'article 34 del Reial decret 822/2021, de 28 de setembre.  
  
Cinqué  
L'aplicació i el desenvolupament d'aquest decret no podrà tindre incidència en la dotació dels capítols de despesa assignada a la Conselleria d'Innovació, Universitats, Ciència i Societat Digital, i en tot cas haurà de ser atés amb els mitjans personals i materials de les universitats.  
  
Sisé  
El present decret tindrà efectes el mateix dia de la publicació en el Diari Oficial de la Generalitat Valenciana.  
  
Contra el present decret, que posa fi a la via administrativa, de conformitat amb el que s'estableix en l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de la publicació en el Diari Oficial de la Generalitat Valenciana, d'acord amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament s'hi podrà interposar recurs de reposició davant el Consell, en el termini d'un mes comptador des de l'endemà de la publicació d'aquest decret en el Diari Oficial de la Generalitat Valenciana, segons el que s'estableix en l'article 124 de la Llei 39/2015, sense que es puguen interposar simultàniament els dos recursos esmentats.  
Tot això sense perjudici que persones interessades puguen exercitar qualsevol altra via que estimen oportuna.  
  
València, 4 d'agost de 2023  
  
El president de la Generalitat,  
CARLOS MAZÓN GUIXOT  
  
El conseller d'Educació, Universitats i Ocupació,  
JOSE ANTONIO ROVIRA JOVER  
  
  
ANNEX  
Ensenyaments universitaris autoritzats  
  
GRAU  
Títol Nre. de places Centre  
Graduat o graduada en Enginyeria Civil per la Universitat Politècnica de València 180 Escola Tècnica Superior d'Enginyeria de Camins, Canals i Ports  
Graduat o graduada en Enginyeria en Intel·ligència Artificial per la Universitat d'Alacant 60 Escola Politècnica Superior  
Graduat o graduada en Ciència de Dades i Intel·ligència Artificial per la Universitat Miguel Hernández d'Elx 60 Facultat de Ciències Experimentals  
Graduat o graduada en Gestió, Tecnologia i Moda/Bachelor in Fashion Management and Technology per la Universitat Miguel Hernández d'Elx 40 Facultat de Ciències Socials i Jurídiques  
  
  
MÀSTER  
Títol Nre. de places Centre  
Màster universitari en Història Contemporània per la Universitat Autònoma de Barcelona; la Universitat Autònoma de Madrid; la Universitat Complutense de Madrid; la Universitat de Cantàbria; la Universitat de Granada; la Universitat de Santiago de Compostel·la; la Universitat de Saragossa; la Universitat del País Basc/ Euskal Herriko Unibertsitatea i la Universitat de València-Estudi General 40 Facultat de Geografia i Història  
Màster universitari en Enginyeria en Mobilitat Elèctrica per la Universitat Politècnica de València 45 Escola Tècnica Superior d'Enginyeria del Disseny  
Màster universitari en Seguretat Industrial per la Universitat Politècnica de València 30 Escola Tècnica Superior d'Enginyeria Industrial  
Màster universitari Intel·ligència Turística per la Universitat Politècnica de València 30 Escola Politècnica Superior de Gandia  
Màster universitari en Humanitats Digitals per la Universitat Politècnica de València 25 Escola Tècnica Superior d'Enginyeria Informàtica  
Màster universitari en Enginyeria Estructural i Geotècnica per la Universitat Politècnica de València 35 Escola Tècnica Superior d'Enginyeria de Camins, Canals i Ports  
Màster universitari en Estudis Anglesos Avançats per la Universitat d'Alacant 40 Facultat de Filosofia i Lletres  
Màster universitari en Intel·ligència Artificial per la Universitat d'Alacant 25 Escola Politècnica Superior  
Màster universitari en Càlcul i Modelització Científica per la Universitat d'Alacant 25 Facultat de Ciències  
Màster universitari en Enginyeria Biomèdica per la Universitat d'Alacant Primer any: 20  
Segon any: 25 Escola Politècnica Superior  
Màster universitari Formació del Professorat d'Educació Secundària Obligatòria i Batxillerat, Formació Professional i Ensenyaments d'Idiomes per la Universitat Miguel Hernández d'Elx 400 Facultat de Ciències Socials i Jurídiques d'Orihuela  
  
  
  
DOCTORAT  
Títol Nre. de places Centre  
Programa de doctorat en Ciències de l'Activitat Física i de l'Esport per la Universitat d'Alacant 6 Escola de Doctorat de la Universitat d'Alacant  
Programa de doctorat en Tecnologia Educativa Aplicada al Coneixement (TEAC) per la Universitat d'Alacant   
Primer any: 35  
Segon any: 25 Escola de Doctorat de la Universitat d'Alacant